乔治四世（英文：George Augustus Frederick，1762年8与12号-1830年6月26号）是19世纪早期统治英国替英国殖民地个英国国王。伊从1820年乔治三世死脱之后继位担当国王。弗过立在1811年开始，因为伊爹爹个精神毛病，伊就开始担当摄政王哉。乔治四世生活奢侈，对时尚有自家个品味，并且开创摄政时代个审美风潮。伊立在布莱顿修造王家穹顶宫，又改造白金汉宫，同时重新加固温莎城堡。此外，乔治四世还是英国国家画廊替伦敦大学国王学院个创立人。